JohanHeinsen/ENO huggingface dataset:
Odense Adresse-Contoirs Efterretninger, 1846-04-25
Jfølge "Læsning for Almuen" har Skolelærer Rasmus Sørensen nu gjennem Cancelliet og de underordnede Autoriteter modtaget Svar paa det af ham og Gaardm. Hans Jensen af Faareveile til Kongen indgivne Andragende, angaaende det Forbud, som den holbekske Amtmand udstedte imod det bekjendte Landmandsmøde i Svindinge tredie Juledag sidstleden. Dette Svar, - forinden hvis Offentliggjørelse et andet Landmandsmøde i samme Egn og til samme Formaal allerede fandt Sted den 28 Jan. med Politiets Vidende – er saalydende: "Det Kongelige Danske Cancelli har under 26 Febr. tilskrevet mig saaledes: "Efter at have modtaget Hr. Grevens behagelige Erklæring af 5 d. M. over det hertil indkomne Andragende, hvori forhenværende Skolelærer R. Sørensen og Fæstegaardmand H. Jensen, af Faareveile paa egne og flere i Holbek Amt bosiddende Bønders Vegne besvære sig over, at det er blevet dem formeent at komme sammen fra forskjellige Sogne for med hinanden at forhandle Stiftelsen af en privat Brandassurance-Forening samt Subskription paa en Jndbydelse til ved Actier at sammenskyde en Sum til Jndkjøb af større Eiendomme til Udstykning, skulde Man til behagelig Efterretning og videre Bekjendtgjørelse. tjenstligst melde, at den af Hr. Greven trufne Foranstaltning bifaldes, samt at deslige Forsamlinger ei bør afholdes, med mindre de forud ere anmeldte for Politiet." – "Hvilket herved tjenstligst tilmeldes Hr. Justitsraaden til fornøden Bekjendtgjørelse for forommeldte R. Sørensen, der, saavidt vides, skal opholde sig i Særslev." - Holbek Amtshuus den 5 Marts 1846. Moltke. - - Til Hr. Justitsraad Herredsfoged Gude. Gjenpartens Rigtighed bekræftes. Gude.
Odense Adresse-Contoirs Efterretninger, 1846-04-25
Reisen fra Hamborg til Kjøbenhavn over Land med Fredags= og Tirsdags=Posten tilbagelægges nu i omtrent 42 Timer. Man forlader nemlig Altona Løverdag og Onsdag Morgen Kl. 8 og indtræffer nemlig med Jernbanetoget i Rendsborg Kl. 11 1/2. J en beqvem 6 sædig Kareth forlader Man denne Bye omtrent Kl. 12, og ankommer til Kjøbenhavn Mandag og Fredag Morgen omtrent Kl. 4. Paa hvert Skiftested opholder Man sig 15 Minuter, med Undtagelse af Odense og Roeskilde, hvor Opholdet er 1/2 Time. De nye Chausseer imellem Rendsborg og Flensborg ere ypperlige, og Man er nu ogsaa begyndt paa Veien imellem Flensborg, og Apenrade. Routen igjennem Fyen og Sjælland, forekommer det os, kunde blive tilbagelagt hurtigere end det nu skeer, især fra Korsør til Kjøbenhavn, som medtager næsten 12 Timer. Rigtignok kan det vel være de Reisende og de Handlende ligegyldigt, om Man ankommer til Kjøbenhavn Kl. 2 eller Kl. 4 om Morgenen, men vi mene, at for en saa energisk og utrættelig Direction, som nu bestyrer Postvæsenet, vil det ikke falde vanskeligt, at besørge Posten fra Rendsborg til Kjøbenhavn i en kortere Tid, saaledes at Posterne kunne ankomme til Kjøbenhavn om Søndag og Torsdag Aften Kl. 10-12. Vi mene nemlig at Routen fra Rendsborg, til Aarssund kunde tilbagelægges i 14 Timer, fra Assens til Nyborg i 6 1/2 og fra Korsør til Kjøbenhavn i 10 Timer. For Passagen over begge Belter ville vi antage 4 Timer, og følgeligen vil den hele Reise medtage 35 Timer. Hvad Opholdet angaaer, da var det ønskeligt, at Man i Korsør tillod de Reisende et Ophold af 1/2 Time, der især er nødvendigt efter en besværlig Overfart. (Berl. T.)
Odense Adresse-Contoirs Efterretninger, 1846-04-25
Flyveposten fortæller, at da Vagtparaden i Kjøbenhavn i Mandags trak op, blev pludselig en ung Pige, vanvittig. Hun gav sig til at dandse midt paa Torvet efter Musikken og gebærdede sig paa den vildeste Maade indtil hun førtes bort. Man vil vide, at Synet af en utro Kjæreste, som var blandt de Militaire, var Aarsagen til den unge Piges Sindsforvirring.
Odense Adresse-Contoirs Efterretninger, 1846-04-25
Natten mellem den 16 og 17ds., omtrent Kl. 11, afbrændte Vonnetgaard i Vonsbæk, tilhørende C. Berthelsen. Beboerne vare i Seng, og inden disse vaagnede og kom paa Benene, havde Jlden grebet saa vidt om sig, at hele Jndboen brændte tilligemed nogle Kreaturer. Gaarden stod kun lavt assureret.
Odense Adresse-Contoirs Efterretninger, 1846-04-25
Det er bekjendt, at Pastor Petersen i Skrydstrup har opfundet en dobbelt Plov, som allerede findes udbredt i 15 Exemplarer, der alle have fundet den samme velfortjente Anerkjendelse. Samme for Agerdyrkningens Fremme virksomme Præst har nu ligeledes opfundet og ladet konstruere en i sit Slags ganske eiendommelig Harve, der vel har nogen Lighed med de tidligere bekjendte skotske og svenske Harver, men som med Grund tør holdes for at være meget lettere for Hestene, medens den i enhver Henseende gjør samme Virkning, (Dannevirke.) som disse.
Odense Adresse-Contoirs Efterretninger, 1846-04-25
Altonas almindelige Sygehuus kunde let ved en Afsindigs fire Jdee være gaaet op i Flammer. Han havde stukket Jld i Sengehalmen for at indebrænde sig selv, for at ikke den Ulykke, der, som han indbildte sig, allevegne forfulgte ham, skulde bringe Anstalten i Fare. Anstalten reddedes kun ved en Opsynsmands Konduite, der kastede sig midt i Jlden og qvalte den. Meget roesværdigt er det vistnok, at Jnteressenterne i den i Gundelsby, i det adelige Gods Oche, beliggende Skole af egen fri Drivt søge at forbedre deres Skolelæreres Kaar. Kommunen har kjøbt et Stykke meget god Jord, for at overlade det til Skolelærerens Brug og har derved givet Andre et saare følgeværdigt, Exempel.
Odense Adresse-Contoirs Efterretninger, 1846-04-25
Den 15 April, om Formiddagen, afbrændte Vaaningshuset af den Lars Gaarn tilhørende Gaard i Vesterø, paa Læsø. Jlden foregives at være opkommen ved Bagning, som Børnene, i Forældrenes Fraværelse, paa Fastlandet, forestode. Bygningen var noget forfalden, men iøvrigt solid og smukt indrettet. Det ubetydelige Ind= og Udbo reddedes, og Huset var assureret.
Odense Adresse-Contoirs Efterretninger, 1846-04-25
Odense. For det kongelige Landhuusholdningsselskab møder som Repræsentant til anstundende Landmændsforsamling her i Byen Hr. Godseier Tutein til Marienborg paa Falster. For Holbeks Amts Landboforening møde Hr. Capitain Jespersen til Grønneberggaard, Cand. phil. Fraas til Phillipsdahl, Proprietair Lemvig til Hallebyegaard og Forpagter Bagge. til Nidløsegaard.
Odense Adresse-Contoirs Efterretninger, 1846-04-25
(Diligencepost.) "Fædrelandet for i Onsdags er lagt under Beslag. - Den omtalte Jldebrand i Skaane skal ifølge "Fædrelandet, ikke have været i Lund, men i et i Nærheden af Kysten beliggende Fiskerleie.
Odense Adresse-Contoirs Efterretninger, 1846-04-25
J Svendborg Avis læses følgende forlangte Jndrykkelse: "Ved Mødet i Odense af Delegerede fra Fyens Communalbestyrelser skal der af et Medlem, med Hensyn til de i denne Tid projecterede Disconto-, Amortisations- & Laane-Anstalters Oprettelse, være bleven formeent, at et af de hensigtsmæssigste Midler til at opnaae slig en Anstalts Oprettelse paa, var at enhver Kjøbstad-Commune i Fyen i Forhold til sin Størrelse, og Formue garanterede for Summer, der tilsammenlagte udgjorde det nødvendige Beløb for Grundcapitalen og derved overtog sig den Risico og de Fordele slig Anstalt kunde give, samt bestemte Bestyrelsesmaaden og Valget af Bestyrerne deraf. - Dette Project, af Sagkyndige i dets nærmere Details fremsatte, vil vist faae Mange for sig, og ønskeligt var det derfor, om denne Sag ret snart maatte komme under offentlig Discussion.
Odense Adresse-Contoirs Efterretninger, 1846-04-25
(Jndsendt ifølge Opfordring.)(vide Avisen Nr. 78.) Amortisere en Capital er at ville successive afbetale samme; dette kan skee ved 1, 2 eller flere pCt. aarlig. De almindelige Amortisations=Kasser (Forening, Jnstitut, Gieldafbetalingsforening) ere Foreninger af Grundeiere, som have eller vilde gjøre Gield paa deres Eiendomme, og udstæde Amortisations Beviser (er det samme som Obligationer, Actiebreve &c.) hvorfor hele Foreningen er en for alle og alle for en (solidarisk) ansvarlig. Slige Beviser erholder det Medlem af Foreningen som vil amortisere sin havende eller gjørende Gield -(nota bene, Laanet maa i Almindelighed ikke overstige 2/3 Deel af Eiendommens Værdie) - til et Beløb af det erholdte Laan; disse Beviser, der lyde paa Jhændehaver, er en Handelsartikkel, der kan sælges som kongelige Obligationer &c. For det indkommende Beløb betaler Vedkommende sin Gield og han forrenter siden samme med 5 eller 6 pCt. til Kassen; deraf er de 4 pCt. virkelige Renter, og den ene eller 2 pCt. er Capital=Afdrag: paa den Maade afdrages Capitalen i første Tilfælde i omtrent 60 Aar, i andet i 30 Aar; dette kaldes at amortisere sin Gield. Der ere de Amortisationsforeninger i Udlandet, paa hvis Beviser man kan erholde Laan til 3 pCt. for Aaret; disse Skyldnere betaler altsaa deres aarlige Renter og Capital-Afdrag ialt med 4 eller 5 pCt. efter Behag, altsaa i sidste Tilfælde er de 2 pCt. Capital Afdrag.
Odense Adresse-Contoirs Efterretninger, 1846-04-25
Amortisationsforeningen, som Luders's Avertissement nævner, har samme Øiemed, men paa anden Maade; her har det Medlem af Foreningen, som vil amortisere (afdrage) sin Gield, allerede Laanet : for nu at afbetale denne, skyder han aarlig 2 Rbd. af hvert Hundrede ind i Kassen, f. Ex. min Gjeld er 2500 Rbd., da betaler jeg hver Termin 25 Rbd. ind; en denne 10,000 Rbd., da 100 Rbd. Disse Jndskud erholde deres forholdsmæssige Andeel i det aarlige Udbytte Kassen giver (der antages at ville i det mindste blive 5 a 7 pCt.) og som erlægges til det allerede Jndskudte, som paa den Maade sættes paa Rentes Rente, og naar Foreningens Forretninger gik nogenlunde heldige, vilde man kunne afbetale sin Gjæld i vel 20 Aar med 2 Rbd. Jndskud af hvert 100 Rbd. Gjelden er. Man kan indvende, at for at opnaae dette, behøver jeg ikke at indtræde i nogen Forening: skylder jeg 2500 Rbd., da sætter jeg blot hver Termin 25 Rbd. paa Rente og saa fremdeles; men nu maa man spørge: kan man altid anbringe disse sikkert, og om man aarlig tilbagelægger eller oplægger Renterne, disse give og endnu mindre kan man anbringe disse, naar man vil have Renter af samme, det være sig da, at man vilde nøies med 2 1/2 eller 3 pCt. Derimod vil Foreningens Udbytte formodentlig blive som oven sagt 3 a 7 pCt. og ligesaa mange pCt. af de i Kassen staaende, blivende Rentes Rente og E. A. saa fremdeles.
Odense Adresse-Contoirs Efterretninger, 1846-04-25
Reisende over Storebelt, fra 20 til 23 April. Fra Fyen til Sielland: Handelsfuldm. G. Hoell, Kjøbmd. S. Borring og Søn; Jfrr. G. og A. Brummer; Jernstøber, Allerup; Cand. Milo; Mad. Heilmann; A. Gram og Voss; Møller H. Petersen; Bibliothekar Thorsen; Pastor Boesen; Collecteur J. Jversen: Jfrr. C. og H. Erichsen; Cand. pharm. Eilschou; Skibsfører Voss, Møllebygger Sørensen; Jfr. M. Andersen; Contoirist Crone, Kjøbm. F. Sommer; Forvalter Türch; Handelsbet. Heitmann, Mad. Olufsen og Datter; Jfr. Putz; Pastor emerit. Gjørup; Tømmermester Lindegaard. Fra Sielland til Fyen; Cand. Krog=Meyer; Mad. Wolff, Discipel W. Crone; Cancellieraad Anchersen; Boghandler Go mard; Cancellieraad Haastrup, Kjøbm. Fog; Baronesse Guldencrone med Børn; Møller H. Petersen; Hr. A. Jacob, Frue Polder med Familie: Forvalter Türch; Jfr. C. August; Frøken H. Pram, Kjøbm. Zehmann, Kherre Baron Holsten m. Familie.
Odense Adresse-Contoirs Efterretninger, 1846-04-25
Ind- og udklarerede Skibe ved Odense Toldkammer. Jndgaaede, den 23 April, P. Ellingsen af og fra Arendahl, Skonnerten Diligence med Trælast.
Odense Adresse-Contoirs Efterretninger, 1846-04-25
Udgaaede: den 21 April, J. Fischer af Odense, til Ebeltoft, Sluppen Jenny & Marie, ballastet; L. Andersen af Østerriisøer, til Norge, Skonnerten Minerva med et Partie Korn.
Odense Adresse-Contoirs Efterretninger, 1846-04-25
Prædikanterne paa 2den Søndag efter Paaske. J St. Knuds Kirke: til Høimesse Hr. Stiftsprovst Svitzer; til Aftensang Hr. Pastor Wiberg. - J Frue Kirke: Hr. Provst Colding. - J St. Hans Kirke: Hr. Pastor Westengaard. - J Hospitals=Kirken: Hr. Pastor Wiberg, Kl. 8 1/2.
Odense Adresse-Contoirs Efterretninger, 1846-04-25
AVERTISSEMENTS. Det lille Brandassuranceselskab har en Skadeserstatning at udrede til Boelsmand Jørgen Pedersen af Harritslev Bye, Skovbye Sogn, til Beløb 343 Rbd. 3 Mk. 2 s., ifølge Jldebrand hos ham den 15 April d. A. J. Knudsen. J. H. Nielsen.
Odense Adresse-Contoirs Efterretninger, 1846-04-25
Den Person, som skrev tvende usømmelige Skrivelser til mig, af hvilke den sidste sluttede med de Ord: "Jeg skriver ikke andet end jeg vil svare til, derfor jeg ikke frygter om Du vil søge mig, anmodes om at indfinde sig hos mig snarest mulig. R. Langkilde. Eibye Mølle den 21 April 1816. Den 14 April 1846 om Aftenen har Boelsmand Rasmus Nielsen af Woldbye Mark tabt en rød Tegnebog med circa 50 Rbd. i og nogle Smaapapirer, paa Veien fra Middelfart, til Woldbye Mark. Den retsindige Finder bedes, mod en god Douceur, at aflevere det Fundne paa Wends Herreds Politiekammer eller til Rasmus Nielsen selv.
Odense Adresse-Contoirs Efterretninger, 1846-04-25
Et Par Uldstrømper er i Onsdags Aftes tabt enten paa Vester= eller Nørregade, og bedes mod en Douceur afleveret paa Politiekammeret. Fra Kjøbenhavn, afgaaer Paqvetten, Theodor, Skipper H. J. Topp, om 8 a 10 Dage, og anbefaler sig for Gods og Passagerer. Fra Kjøbenhavn, afgaaer Paqvetten Emanuel, Skipper A. Steffensen, bestemt den 29 dennes, anbefalende sig for Fragtgods og Passagerer.
Odense Adresse-Contoirs Efterretninger, 1846-04-25
Tredie Pintsedag den 2 Juni d. A., Eftermiddag Kl. 2 præcise, holdes Hjorteskydning i Lystskoven Christianslund tæt ved Nyborg paa adskilligt nyt Kobbertøi, saasom en Kjeddel paa 3 Spande, en Theemaskine &c. &c. Antallet af Gevinster rettes efter Antallet af Deeltagere. Til denne Skydning indbydes enhver honet Person. Det bemærkes, at der skydes med Hagel No. 8, som ere til Udsalg ved Skydestedet.
Odense Adresse-Contoirs Efterretninger, 1846-04-25
Undertegnede, der har nedsat sig her i Byen som Skomagermester, anbefaler sig med Alt til dette Fag henhørende, og indestaaer for smukt og durabelt Ærbødigst Arbeide.
Odense Adresse-Contoirs Efterretninger, 1846-04-25
Odense d. 26 April 1846. Lars Nielsen, boende udenfor Vesterport No. 362.
Odense Adresse-Contoirs Efterretninger, 1846-04-25
Da jeg i flere Aar har søgt at erhverve mig Duelighed og mere Fremme i mit Fag, og nu har etableret mig i Faaborg, saa anbefaler jeg mig til de ærede Herrer Jnden- og Udenbyes med godt og solidt moderne Arbeide. Reel og billig Behandling skal blive Formaalet for mine Bestræbelser. P. Poulsen, Skrædermester. boende hos Hr. Kobbersmedmester Hansen. i Grønnegade.
Odense Adresse-Contoirs Efterretninger, 1846-04-25
Malermester Leisner er flyttet fra Adelgaden til Gaarden No. 313 i Klaregaden, og anbefaler sig fremdeles med alt til Faget henhørende Arbeide.
Odense Adresse-Contoirs Efterretninger, 1846-04-25
At jeg er flyttet fra Adelgaden til Hr. Bundtmager Jentzsch i Vestergade, undlader jeg ikke at bekjendtgjøre for mine ærede Kunder, samt for Enhver, som maatte forunde mig deres Arbeide; med den Forsikkring, at min Stræben stedse skal være Ærbødigst: at vinde deres Tilfredshed. J. P. Balle, Odense den 24 April 1816. Skomagermester.
Odense Adresse-Contoirs Efterretninger, 1846-04-25
At jeg er flyttet fra Hans Jensens Stræde til Overgaden i Hr. Snedkermester Eydorffs Gaard, straa over for Hr. Kjøbmand P. Rasmussen, skulle jeg ikke undlade at kundgjøre for mine ærede Kunder, samt for Enhver der ville forunde mig deres Arbeide, idet jeg anbefaler mig med Alt til Skomagerprofessionen henhørende, ligesom og god Blanksværte og Smørelse, til alle Sorter Fodtøi kan erholdes. Ærbødigst: H. Hassing. Odense den 22 April 1846.
Odense Adresse-Contoirs Efterretninger, 1846-04-25
Magnetarbeider O. Bergeliner flyttet fra Mellemstrædet til Ramsherred No. 528 i Stuen, og anbefaler sig fremdeles med Slibning og Polering, samt Kaffemøllers Jstandgjørelse.
Odense Adresse-Contoirs Efterretninger, 1846-04-25
En dannet Mand af sat Alder, Landvæsens- og Forretnings kyndig, ønsker sig optaget som Kostgjænger paa en Herregaard, eller anden stor Landeiendom: han meublerer selv. Ganske nøiagtige Oplysninger og Tilbud behager Vedkommende i frankerede Breve, mærkede A. m. t. N., at afgive paa Fyens Stifts Adressecontoir.
Odense Adresse-Contoirs Efterretninger, 1846-04-25
En Malersvend kan faae stadigt Arbeide. Adressecontoiret anviser. Vadskerpige. En Pige, som besidder Duelighed til at vadske og stryge, og derfor kan producere gode Anbefalinger, kan nu strax til 1 Mai erholde Plads paa en Herregaard ved Odense. Adressecontoiret anviser.
Odense Adresse-Contoirs Efterretninger, 1846-04-25
Undertegnede kan strax modtage et Par unge Piger til Underviisning i Dame=Skrædersyening. Henriette Wagner. paa Odense Nedergade.
Odense Adresse-Contoirs Efterretninger, 1846-04-25
Hvor en skikkelig Dreng strax kan antages i Snedkerlære, anviser Adressecontoiret. Greenaae Havn.
Odense Adresse-Contoirs Efterretninger, 1846-04-25
Nogle Steenbaade kunne endnu faae Arbeide ved Greenaae Havn i tilstundende Sommer, naar de derom melde sig hos Havne-Commissionen. Levkøi-Planter.
Odense Adresse-Contoirs Efterretninger, 1846-04-25
Plantefærdige udprikkede ægte dobbelte Weimar Sommer Levkøier kan erholdes hos Handelsgartner C. Wagner, Vindegaden Nr. 510.
Odense Adresse-Contoirs Efterretninger, 1846-04-25
Nogle 100 Pd. fortrinlig godt og nyt Oberlandsrødt Kløverfrøe udsælges billig hos J. H. C. Wecke i Odense.
Odense Adresse-Contoirs Efterretninger, 1846-04-25
Sæde-Hørfrøe, ægte rigaisk samt tydsk og godt indenlandsk, avlet efter fremmed Frøe, Alt efter forrige Aars Afgrøde, sælges billigst hos Th. Thrane paa Overgade No. 27. Riga Sæde-Hørfrøe, hollandsk Kløverfrøe og Thimotheifrøe faaes hos J. H. Hemmeløst, i Nyborg.
Odense Adresse-Contoirs Efterretninger, 1846-04-25
Broderede og brocheerte, Schweitzer=Gardintøier med Borter ere idag arriverede i nyeste Mønstre og sælges til muligst billige Priser hos K. C. Paulsen, Vestergade No. 289. Tapeter.
Odense Adresse-Contoirs Efterretninger, 1846-04-25
Af Kongelig Hof-Tapetfabrikant Fraenkels solide og smukke Fabrikata er mit Lager i disse Dage bleven forøget med et nyt Udvalg af fine, middelfine og ordinaire Tapeter, som sælges til bestemte Fabrikpriser, fra 24 sk. pr. Stk. til høiere Priser. Odense den 25 April 1816. A. B. Koppel. Færdigt Saddelmagerarbeide.
Odense Adresse-Contoirs Efterretninger, 1846-04-25
Hos Undertegnede er til Salg et betydeligt Udvalg af færdige Sadler, saavel Dame, som Herre-Sadler, Læderkufferter og ditto af Træ i alle Størrelser, Hattefouteraler, Bøssefouteraler, Seletøier, Ridetøier, saavel fine som ordinaire, samt mange flere til mit Fag henhørende Artikler, Alt af ligesaa godt Arbeide som om det var bestilt, og som sælges til de billigste Priser. Desuden haves til Salg en ny moderne Jagtvogn med 2 Stole, samt en Bræddevogn med Fjedre under Fadningen og dobbelt samt enkelt Stol. Odense den 21 April 1836. Chr. Bardram.
Odense Adresse-Contoirs Efterretninger, 1846-04-25
Nybrændt Faxøe Steenkalk, kan faaes fra min Kalkovn udenfor Vesterport Onsdagen den 27 April. S. Strøm.
Odense Adresse-Contoirs Efterretninger, 1846-04-25
En ny smuk Lystbaad ligger til Udleie hos Portner Olsen i Odense Tugthuus.
Odense Adresse-Contoirs Efterretninger, 1846-04-25
En ny Barnevogn, er til Salg hos Smed Christensen i Bangs Boder. En Skolediscipel eller en anden eenlig Person kan bekommes Logis og Kost. Det Nærmere erfares paa Adressecontoiret.
Odense Adresse-Contoirs Efterretninger, 1846-04-25
Til October Flyttetid ønsker en Dame sig et Par Værelser, til Leie hos en Familie her i Odense, hvor hun om muligt kunde erholde Middagsmaden. Billet bedes aflagt paa Adressecontoiret mærket S. B.
Odense Adresse-Contoirs Efterretninger, 1846-04-25
Den Leilighed, som for Tiden beboes af Madame Koefoed, bestaaende af 3 Værelser til Gaden, samt Kjøkken, Spisekammer, Pigekammer og andre Beqvemmeligheder, kan erholdes til Leie førstkommende October Flyttetid hos Schrayhs Enke i Nedergade.
Odense Adresse-Contoirs Efterretninger, 1846-04-25
Til Salg. Et Eiendomshuus og Smedie kan formedelst anden Bestemmelse erholdes tilkjøbs, naar man snarest mulig henvender sig til Undertegnede. Huset bestaaer af 6 Fag Stuehuus og en Smedie paa 4 Fag, som er nyt og vel opført, med en Have af omtrent 1 1/2 Skp. Lands Størrelse, som er meget god og ligger langs med Gaden. Lars Rasmussen, Smed i Dommestrup.
Odense Adresse-Contoirs Efterretninger, 1846-04-25
Huset No. 546 i Hans Jensens Stræde er at faae tilkjøbs, paa billige Penge-Conditioner. Kjøberen henvender sig til Eieren af Gaarden No. 17 paa Overgade i Odense. Et nyt bygget Boelsted med circa 20 Tdr. Land gode, men ikke cultiverede Jorder; Tørv i Overflod; Leer af bedste Sort til Teglværksbrug findes i Mængde; er tilkjøbs for 2300 Rbd. og strax at tiltræde; anvises af Consul Fugleberg i Odense.
Odense Adresse-Contoirs Efterretninger, 1846-04-25
Mandagen den 27 d. M., Formiddag Kl. 10, bliver, ifølge Reqvisition fra Jnspectionen for Vor Frue Kirke, afholdt offentlig Auction til Bortleie paa 9 Aar, fra næstkommende Michelsdag af, den udenfor St. Jørgens Port beliggende bemeldte Kirke tilhørende saakaldte Korup Løkke. Auctionen afholdes paa selve Lodderne, efter Conditioner, som ligge til Eftersyn hos Hr. Kirkeværge Valentin. Odense Auctionscontoir den 18 April 1846. Reimuth.
Odense Adresse-Contoirs Efterretninger, 1846-04-25
Torsdagen den 30 April førstk., Formiddag Kl. 10, bliver i Stadens Raadhuus, efter Reqvisition af Fattigvæsens-Commissionen, afholdt offentlig Licitation over Anskaffelsen af efternævnte Artikler til Brug for Fattiglemmerne, nemlig: 1. Smør, der leveres ugentlig med ikke mindre end 16 Pd. og ikke høiere end 35 Pd. 2. 250 Læs Tørv a 1200 Stkr. pr. Læs, at levere fra Juni Maaneds Begyndelse til December Maaneds Udgang d. A. 3. 150 Tdr. fiint hvidt Strandsand, som leveres i Fattiggaarden fra den Tid Buddet er approberet til December Maaneds Udgang d. A. Conditionerne ere forinden Licitationen til Eftersyn her paa Contoiret. Odense Auctionscontoir den 25 April 1836. Reimuth.
Odense Adresse-Contoirs Efterretninger, 1846-04-25
Torsdagen den 30 d. M., Eftermiddag Kl. 2, bliver, efter Skifterettens Foranstaltning, afholdt Auction i de Eilschouske Boliger ved Munke Mølle over afdøde Jomfrue Jensenius's Efterladenskaber, saasom: Stole, Borde, Sengklæder, en Jern-Kakkelovn, 6 Sølv=Spiseskeer, en ditto Sukkertang, et Klædeskab, nogle Fruentimmer=Gangklæder, samt noget Kjøkkentøi m. m. Odense Auctionscontoir den 25 April 1846. Reimuth.
Odense Adresse-Contoirs Efterretninger, 1846-04-25
Tirsdagen den 28 April førstkommende, om Eftermiddagen Kl. 3, bliver paa Lunde og Skam Herreders Contoir i Odense afholdt Auction over en Pantefordring hos Væver Anders Larsen i Lumby, stor til Rest 68 Rbd., tilhørende Boet efter afdøde Amtsprovst Lütken og forud afdøde Hustrue. Lunde og Skam Herreders Contoir den 23 April 1816. Hillerup.
Odense Adresse-Contoirs Efterretninger, 1846-04-25
J Forbindelse med det under 7 hujus i disse Tidender indførte Avertissement om Auctionen efter salig Pastor Barfoed, i Jordløse Præstegaard, bekjendtgjøres herved endvidere, at den 29 hujus bliver ved samme Auction som Appendix bortsolgt endeel Bøger af æsthetisk Jndhold, tilhørende Læseselskabet, som for et Par Aar siden existerede i den sydlige Deel af Salling Herred. Salling Herredscontoir, Faaborg den 17 April 1846. Wiborg.
Odense Adresse-Contoirs Efterretninger, 1846-04-25
Løverdagen den 9 Mai førstkommende, Kl. 11 om Formiddagen, bliver paa Raadhuset i Faaborg afholdt Licitation over Anskaffelse af 3 nye Fortøiningspæle, 700 a 1000 Bundter Faschiner, et Steenslæbested at omsætte og udvide, et StykkeSteenbolværk at opføre, 50 Cubikfavne raae Steen, 30 Favne Rallesteen og 60 Favne smaaslagne Kampesteen at levere, en Port at forfærdige, et Privet af Fjelle at opføre, og endeel Opmudringsarbeide at foretage m.v., Alt i og ved Byens Havn. Conditioner og Overslag ere forud til Eftersyn her paa Contoiret. Lysthavende indbydes. Byefogedcontoiret, Faaborg den 24 April 1836. Wiborg.